 Anexa la Hotarârea nr 27 din 24 04 2008 CONTRACT DE ASOCIERE nr / 2008 PARTILE: JUDETUL IALOMITA, cu sediul în municipiul Slobozia, temporar în B-dul Unirii, nr 4, judetul Ialomita, telefon 0243/230200, fax 0243/232100, certificat de înmatriculare fiscala nr 4231776, cont IBAN RO54TREZ39124800255XXXXX deschis la TREZORERIA SLOBOZIA, reprezentat prin domnul Vasile Silvian CIUPERCA, presedintele Consiliului Judetean Ialomita, în calitate de asociat si MUNICIPIUL FETESTI , cu sediul în localitatea Fetesti, str Calarasi, nr 544, judetul Ialomita, telefon/fax 0243361206, cont IBAN RO08TREZ39224700271XXXXX deschis la TREZORERIA FETESTI ,certificat de înmatriculare fiscala nr 4365077 , reprezentat domnul Radu Vacarus - primar, în calitate de responsabil de proiect, încheie prezentul contract de asociere în vedere implementarii proiectului ,,Reabilitarea retelei de alimentare cu apa a cartierului Fetesti Gara etapa I'' în cadrul ,,Programului PHARE 2006 - Coeziune Economica si Sociala - Schema de investitii pentru sprijinirea initiativelor sectorului public în sectoarele prioritare de mediu'' Art 1 Obiectul contractului Partile convin sa se asocieze cu scopul comun de a implementa proiectul ,, Reabilitarea retelei de alimentare cu apa a cartierului Fetesti Gara etapa I'' în cadrul ,,Programului PHARE 2006 - Coeziune Economica si Sociala - Schema de investitii pentru sprijinirea initiativelor sectorului public în sectoarele prioritare de mediu'' Art 2 Durata contractului 2 1 Contractul intra în vigoare la data semnarii de catre partile contractante, ulterior aprobarii lui prin hotarârile autoritatilor administratiei publice locale semnatare 2 2 Prezentul contract de asociere înceteaza la data finalizarii proiectului Art 3 Finantarea proiectului 3 1 Judetul Ialomita aduce în asociere suma de 41 096 euro 3 2 Municipiul Fetesti aduce în asociere suma ce reprezinta restul costurilor eligibile, suportând si celelalte cheltuieli rezultate din proiect în sarcina sa 3 3 Municipiul Fetesti, în calitate de responsabil de proiect, va derula, în conditiile legii, suma primita de la Judetul Ialomita Art 4 Promotorul proiectului 4 1 Partile contractante, de comun acord, desemneaza Municipiul Fetesti drept responsabil de proiect 4 2 Responsabilul de proiect prin reprezentantul sau, primarul municipiului Fetesti , reprezinta si actioneaza în numele partilor asociate, astfel încât sa asigure participarea acestora, în conditiile prezentului contract, la derularea proiectului Art 5 Obligatiile partilor contractante 5 1 Responsabilul de proiect are obligatii exclusive pentru urmatoarele activitati: 5 1 1 sa întocmeasca si sa depuna cererea de finantare nerambursabila; 5 1 2 sa asigure cofinantarea costurilor eligibile ale proiectului conform contractului; 5 1 3 sa asigure finantarea tuturor cheltuielilor neeligibile si conexe; 5 1 4 sa obtina acordul asociatului pentru propunerile de modificari substantiale în cadrul contractului de grant, înainte de trimiterea acestora la Autoritatea Contractanta; daca partenerul solicita modificari în cadrul contractului, acestea trebuie sa fie foarte bine fundamentate; 5 1 5 sa se consulte permanent cu partenerul si sa-l informeze asupra tuturor aspectelor privind evolutia proiectului; 5 1 6 sa puna la dispozitia proiectului resursele umane si logistice, precum si orice informatie relevanta de care dispune pentru implementarea acestuia; 5 1 7 sa constituie echipa de implementare a proiectului (Unitatea de Implementare a Proiectului); 5 1 8 sa întocmeasca planul de implementare al proiectului; 5 1 9 sa organizeze procedurile de achizitie pentru bunuri, servicii si lucrari prevazute în proiect în conformitate cu prevederile Ordonantei de urgenta a Guvernului nr 34/2006 privind atribuirea contractelor de achizitie publica, a contractelor de concesiune de lucrari publice si a contractelor de concesiune de servicii, cu modificarile si completarile ulterioare, si celelalte prevederi legale incidente în domeniu; 5 1 10 sa asigure publicitatea proiectului conform Manualului de identitate vizuala ; 5 1 11 sa faca decontarile numai pentru cheltuielile eligibile efectuate în scopul realizarii proiectului pe baza documentelor justificative prezentate de furnizori; 5 1 12 sa asigure evidenta contabila a proiectului; 5 1 13 sa respecte prevederile contractului de finantare nerambursabila; 5 1 14 sa întocmeasca rapoartele intermediare si finale, respectiv documentatia necesara pentru implementarea proiectului si sa le transmita Autoritatii Contractante; 5 1 5 sa transmita asociatului câte o copie a rapoartelor - narative si financiare - înaintate Autoritatii Contractante; 5 1 7 sa întocmeasca si sa pastreze într-un dosar special, evidenta datelor, corespondentei si documentele originale referitoare la implementarea proiectului; 5 1 8 sa puna la dispozitia Judetului Ialomita un exemplar din documentatia întocmita în derularea si implementarea proiectului 5 2 Judetul Ialomita se obliga: 5 2 1 sa respecte clauzele contractului de finantare nerambursabila care va fi încheiat; 5 2 2 sa asigure cofinantarea costurilor eligibile ale proiectului cu suma de 41 096 Euro în cazul în care proiectul va fi acceptat în cadrul programului; 5 2 3 sa asigure prezenta a doi membri în echipa de proiect Acestia vor putea fi înlocuiti pe perioada implementarii proiectului cu alte persoane, cu competente similare, cu acordul ambelor parti si în functie de prevederile contractului de grant; 5 2 4 sa participe la întâlnirile echipei de proiect si sa contribuie la luarea deciziilor privind adaptarea modului de implementare a proiectului la conditiile locale si legislative de la data începerii acestuia; 5 2 5 sa participe la identificarea subcontractorului care va întocmi documentatiile de atribuire si specificatiile tehnice pentru achizitiile care se vor face în cadrul proiectului; 5 2 6 sa participe în comisia de evaluare a ofertelor pentru întocmirea proiectului tehnic si la receptia documentatiilor întocmite de proiectant; 5 2 7 sa acorde asistenta tehnica la emiterea autorizatiei de construire, daca e cazul; 5 2 8 sa participe în comisia de evaluare a ofertelor si în comisia de receptie la terminarea lucrarilor, sa acorde asistenta tehnica Consiliului Local al municipiului Fetesti la urmarirea lucrarilor si asigurarea calitatii acestora; 5 2 9 sa participe în comisia de evaluare a ofertelor pentru achizitia de servicii de supraveghere a lucrarilor; 5 2 10 sa colaboreze cu Consiliului Local al municipiului Fetesti si cu dirigintele de santier în cazul luarii unor decizii importante; 5 2 11 sa participe la identificarea subcontractorului care va realiza instruirea personalului de exploatare a investitiei, sa verifice modul de desfasurare a cursurilor, sa participe în comisia de verificare a cunostintelor la finalul cursului; 5 2 12 sa participe la identificarea subcontractorilor care vor realiza elaborarea si diseminarea informatiilor conform Manualului de identitate vizuala; 5 2 13 sa participe la identificarea subcontractorilor care vor realiza campania de constientizare publica si la receptia pliantelor si brosurilor; 5 2 14 sa furnizeze auditorului informatiile solicitate, daca e cazul; 5-2 15 sa participe la implementarea si monitorizarea proiectului; 5 2 16 sa contribuie la evaluarea si controlul proiectului; 5 2 17 sa puna la dispozitie toate datele necesare întocmirii rapoartelor intermediare si finale, respectiv documentele utilizate pentru implementarea proiectului; 5 2 18 sa acorde asistenta tehnica de specialitate Consiliului Local al municipiului Fetesti pentru toate activitatile proiectului Art 6 Drepturile partilor 6 1 Responsabilul de proiect are dreptul de a solicita de la cosemnatarul prezentului contract orice informatie necesara pentru întocmirea proiectului si aplicarea lui 6 2 Judetul Ialomita are dreptul de a solicita responsabilului de proiect orice informatie relevanta despre derularea proiectului si sa verifice, prin reprezentantii sai, modul de utilizare a sumelor alocate Art 7 Proprietatea investitiei 7 1 Dupa finalizarea proiectului, investitia va ramâne în proprietatea publica a municipiului Fetesti Art 8 Raspunderea contractuala 8 1 În cazul neîndeplinirii obiectului principal al asocierii, respectiv neexecutarea proiectului din vina municipiului Fetesti, acesta va fi obligat la restituirea valorii contributiei aduse de Judetul Ialomita în asociere 8 2 Nerealizarea a obligatiilor prezentului contract , atrage raspunderea partii în culpa, conform legii Art 9 Forta majora 9 1 Forta majora exonereaza partile semnatare de îndeplinirea obligatiilor asumate prin prezentul contract, pe toata perioada în care aceasta actioneaza 9 2 Îndeplinirea contractului va fi suspendata pe perioada de actiune a fortei majore 9 3 Partea care invoca forta majora are obligatia de a notifica celeilalte parti, imediat, producerea acesteia si de a lua orice masuri care îi stau la dispozitie în vederea limitarii consecintelor 9 4 Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti încetarea de plin drept a prezentului contract, fara ca vreuna din parti sa poata pretinde celeilalte daune - interese Art 10 Modificarea si completarea contractului 10 1 Orice modificare sau completare a prezentului contract se face prin act aditional semnat de reprezentantii celor doua parti, aprobate prin hotarâri ale partilor contractante, adoptate în conditiile Legii administratiei publice locale nr 215/2001, republicata, cu modificarile si completarile ulterioare Art 11 Încetarea contractului 10 1 Prezentul contract înceteaza: a) la data realizarii proiectului; b) prin reziliere unilaterala, aprobata prin hotarâre de autoritatea lezata în cazul prevazut la art 8 Art 12 Dispozitii finale 12 1 Orice neîntelegeri dintre responsabilul de proiect si Judetul Ialomita, decurgând din interpretarea sau aplicarea prevederilor prezentului contract de asociere vor fi solutionate de parti pe cale amiabila 12 2 În cazul în care în termen de 30 de zile de la notificarea partii care se considera afectata, nu se ajunge la un acord pe cale amiabila, partile convin ca neîntelegerile sa fie solutionate de instantele judecatoresti competente 12 3 Orice notificare, cerere sau comunicare ceruta sau permisa de prezentul contract de asociere va fi considerata valabila daca este emisa în scris si semnata de persoanele împuternicite, prin hotarâre, sa reprezinte cele doua parti contractante si transmisa la adresele autoritatilor semnatare În caz de urgenta se pot efectua transmisii fax si e-mail care vor fi ulterior confirmate în scris Prezentul contract de asociere a fost întocmit în 4 (patru) exemplare câte doua exemplare pentru fiecare parte semnatara Judetul Ialomita Municipiul Fetesti Vasile Silvian CIUPERCA Primar, Presedinte al Radu VACARUS Consiliului Judetean Ialomita 1 3 